คือมีไรกัน16:20 แล้วมาปวดท้องตอน17:00 คือไม่ได้แตกในแต่มีโอกาสท้องมั้ยค่ะแล้วทำไมถึงปวดท้อง
สวัสดีค่ะ หากมีเพศสัมพันธ์ โดยไม่ได้มีการหลั่งน้ำอสุจิเกิดขึ้น ทั้งภายในและภายนอกช่องคลอด โอกาสที่จะตั้งครรภ์ก็ไม่มีค่ะ แต่หากใช้วิธีการหลั่งภายนอก ก็จะมีโอกาสตั้งครรภ์ได้ประมาณ 4%-22%สำหรับอาการปวดท้อง ที่เกิดหลังจากมีเพศสัมพันธ์ไปเพียง 40 นาที ไม่ได้เป็นอาการของการตั้งครรภ์แต่อย่างใด แต่อาจเกิดจากสาเหตุอื่นๆ ซึ่งอาจเกี่ยวข้องหรือไม่เกี่ยวข้องกับการมีเพศสัมพันธ์ก็ได้ เช่น อาหารเป็นพิษ ลำไส้อักเสบ ไส้ติ่งอักเสบ ถุงน้ำดีอักเสบ กระเพาอาหารอักเสบ กระเพาะปัสสาวะอักเสบ มดลูกอักเสบ เป็นต้น ซึ่งแต่ละโรคก็จะมีอาการที่แตกต่างกันไป ดังนั้น ควรสังเกตว่ามีอาการอื่นๆ ร่วมด้วยหรือไม่ หากอาการปวดท้องเป็นมากขึ้นเรื่อยๆ และมีอาการร่วมอื่นๆ ก็ควรไปพบแพทย์เพื่อหาสาเหตุค่ะ